  Туспуктэм: Григорий Фомин Майя Бывальцева Толшорысен Удмуртиын мерлыко контрактъёсты сётъян куронъёс капчигес луозы. Со сярысь 9-тӥ толшоре аппарат кенешонын элькунлэн тӧроез Александр Бречалов ивортӥз. – табышез семьялэсь улыны чаклам шорлыдын дун вылысь интые одӥг адямилы улыны чаклам дун бордысь лыдъялозы; – ӵош улӥсь ӵыжы-выжыослэсь табышсэс лыдэ уз басьтэ, чаклалозы тужгес матысьёссэ гинэ – ачиз куриськон сётӥсь сяна, солэн кузпалыз, быдэ вумтэ пиналъёсыз но очной амалэн дышетскись 23 аресозь пиналъёс-студентъёс; – семьялэн табышаз уз пыры анай капитал, тырем вытлэсь берыктэмъёс, нылпиез эмъяны огпол сётӥськись юрттэт но мукет тыронъёс; – табышъёсты лыдъян вакыт одӥг толэзьлы берлань выжоз. Мукет сямен вераса, куриськон инвожое сётэмын ке, лыдъяло тулыспалысен оштолэзёзь вакытэз лыдэ басьто; Ужбергатонэз азинтон радлыкез (бизнес-план) азьвыл сямен ик курозы. Ас ужез кутскон понна мерлыко контрактъя 350 сюрс манетозь басьтыны луэ. Тодэ вайытом, 2023-тӥ арын Удмуртиын «Демография» йӧскалык ӵектос улсын 2 сюрс 800 пала мерлыко контракт юнматӥзы. Тегъёс: Мерлык коньдон Удмуртия  